The Noble Five, des hand, da Ronnie Van Zant, Allen Collins, Gary Rossington, Bob Burns und Larry Junstrom gwen, de sa af da High School in Jacksonville (Florida) zam gfundn hom. Da Schbortlehra vo da Schui, Leonard Skinner, hod de fimfe efda wia oamoi ba Vaschdäß gega d Kleidaoadnung und Hoaschnitt dawischd kod. Wias mid da Schui feade gwen san, homs ian Gruppmnama af Leonard Skinnerd  gendad. No und no is da Bandnama a bisl voändad woan, bis zan heidign Lynyrd Skynyrd. Da Leonard Skinner is im Septemba 2010 gschdoam, de New York Times  hodn ois  „woi einflussreichstn Schbortlehra da amerikanischn PopKuitua“ gnennd.